Lüübeki tänav

pisi|Lüübeki tänav, 2012
Lüübeki tänav on 70 meetri pikkune jalakäijate tänav Tartu kesklinnas, Rüütli ja Jaani tänava vahel. 

Lüübeki tänavast ühele poole jäävad Hugo Treffneri Gümnaasiumi hooned, teisele poole Tartu Jaani kirik, ühegi hoone aadress ei ole Lüübeki tänaval. Tänav on paralleelne teiselt poolt Jaani kirikut algava Lutsu tänavaga, mis aga jätkub ka teisel pool Jaani tänavat.

Tänav sai nime Tartu Linnavolikogu otsusega 4. märtsist 2004."Kesklinna linnaosas uuele planeeritud tänavale nime määramine" Riigi Teataja"Miks?" Postimees 20. jaanuar 2005 Nime andsid Jaani kiriku lõunaküljel asunud Lübecki kabel ja omaaegne tähtis hansalinn Lübeck Saksamaal.Martin Hanson "Tartu - heade mõtete linn: Jaani kirik" Lõunaleht 07/07/2009Tartu kesklinn võib saada Lübecki tänava Postimees 15. jaanuar 2004

Esimene nimevariant oli Tornikuke tänav, kuid sellest loobus volikogu nimekomisjon ajaloolase August Traadi ettepanekul. "Lübecki tänava nimi on seotud Hansa Liidu ajalooga ning sobib Tartus kahtlemata ainult ajaloolisesse vanalinna, kus mõnda teist nimeta tänavat ilmselt pole enam võimalik leida," soovitas nimekomisjoni tollane esimees Aadu Must.Tartu saab Lübecki tänava Delfi/BNS 16. jaanuar 2004 Algselt pakuti linnavolikogus välja nimekuju Lübecki tänav, kuid Tõnis Lukase ettepanekul eelistati eestipärast Lüübekit. Toetust ei leidnud ka Treffneri gümnaasiumi pakutud nimevariant Treffneri põik.Tartu Linnavolikogu istungiprotokollid 15.01.2004 ja 04.03.2004Kuidas volinikud uuele tänavale nime panid Postimees 19. jaanuar 2004 Ajalooliselt pole selles kohas (ega mujalgi Tartus) varem Lüübeki tänavat olnud.

Viited

Välislingid
 Tartu kesklinn võib saada Lübecki tänava Postimees 15. jaanuar 2004
 Tartu saab Lübecki tänava Delfi/BNS 16. jaanuar 2004
 Kuidas volinikud uuele tänavale nime panid Postimees 19. jaanuar 2004
 "Kesklinna linnaosas uuele planeeritud tänavale nime määramine" Riigi Teataja, Tartu Linnavolikogu otsus 4. märtsist 2004
 "Lüübeki tänaval" YouTube, 8. oktoober 2010

Kategooria:Tartu tänavad
Kategooria:Kesklinn (Tartu)